**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 2. novembrī **Nr.16**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA, Kadagas pirmsskolas izglītības iestādes vadītāja IRĒNA KUZŅECOVA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 14.00.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
   1. KPII “Mežavēji”;
   2. ĀPII “Strautiņš”;
   3. Ādažu vidusskolas pirmsskola.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

* 1. **Kadagas pirmsskolas izglītības iestāde “Mežavēji”**

I.KUZŅECOVA informē par situāciju šā gada 31.oktobrī, kad rindā bija divi bērni: 2015. gadā dzimušais bērns un 2017. gadā dzimušais bērns. Ņemot vērā, ka KPII “Mežavēji” 7. grupā “Ezīši” ir divas brīvas vietas atbilstoši vecuma grupai, informē par nepieciešamību sasaukt komisijas sēdi. Situācija mainās šā gada 1. novembrī, kad rindā uz KPII “Mežavēji” pieteikts 2016. gadā dzimušais bērns. Sazinoties ar bērna vecāku, noskaidrots, ka bērns pieteikts rindā, lai saņemtu līdzfinansējumu privātās pirmsskolas izglītības iestādes apmeklējumam. Esošajā situācijā uzaicinājums jāsūta 2015.gadā un 2016.gadā dzimušajiem bērniem, jo tiem ir obligātais pirmsskolas izglītības vecums.

N.KRASNOVA ierosina sazināties ar 2016. gadā dzimušā bērna vecāku, izskaidrot situāciju par nepieciešamību anulēt pieteikumu rindā uz KPII “Mežavēji”, pēc tam Irēnai Kuzņecovai aicināt rindā esošos 2015. gadā un 2017. gadā dzimušos bērnus, kad tas izdarīts informēt 2016. gadā dzimušā bērna vecāku par atkārtotu stāšanos rindā uz KPII “Mežavēji”.

S.BREIDAKA informē par sarunu ar 2016. gadā dzimušā bērna māti, kura skaidroja situāciju, ka saņemts piedāvājums viņas bērnam apmeklēt privāto pirmsskolas izglītības iestādi. Piedāvājums viņai esot ērts un izdevīgs, ņemot vērā veselības apsvērumus un faktu, ka otrs bērns jau apmeklē šo privāto izglītības iestādi. 2016. gadā dzimušais bērns ĀPII “Strautiņš” apmeklēja līdz šā gada 11. oktobrim, taču bērna vecāka iesniegums par atteikšanos no vietas vēl nav saņemts. Bērna māte to nav iesniegusi, jo nav saņemts lēmums par pašvaldības līdzfinansējuma piešķiršanu privātās pirmsskolas izglītības iestādes apmeklējumam, šā gada 19. oktobra sarunā norādot, ka, ja līdzfinansējumu nepiešķirs, tad iespējams, bērns turpinās apmeklēt ĀPII “Strautiņš”.

I.BRIEDE dara zināmu, ka, veicot pārbaudi VISS sistēmā, noskaidroja statusu 2016. gadā dzimušajam bērnam, kurš no šā gada 1. novembra apmeklē privāto pirmsskolas izglītības iestādi.

N.KRASNOVA informē, ka, sazinoties ar Juridisko un iepirkuma daļu noskaidrots, ka ar šā gada 1. novembri pieņemts lēmums par līdzfinansējuma piešķiršanu, līdz ar to anulēt pieteikumu rindā uz KPII “Mežavēji” nevar, lai saglabātu līdzfinansējumu, bērna vecākam jāsaņem uzaicinājums un tas jāatsaka.

Atklāti balsojot, ar 7 balsīm "Par" (J.Sviridenkova, Č.Batņa, I.Briede, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (4-6 gadīgie bērni) – bērnu dzimšanas datumi: no 01.01.2017. līdz 31.12.2015. – 2 vietas;**

1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai, kā arī informēt par uzaicinājuma anulācijas saņemšanu.**

**1.2. Ādažu pirmsskolas izglītības iestāde “Strautiņš”**

J.SVIRIDENKOVA iepazīstina un informē par no ĀPII “Strautiņš” vadītājas saņemto sarakstu (1.1. pielikums). Jaunākā vecuma grupa (no 1,5 līdz 2,5) - 1 (viena) vieta, kura rezervēta pedagoga bērnam, jaukta vecuma grupa (3-4 gadīgie bērni) 3-gadīgie - brīvu vietu nav un rindā ir 97 pieteikumi, jaukta vecuma grupa (3-4 gadīgie bērni) 4-gadīgie - 7 (septiņas) vietas un rindā ir 41 pieteikums.

S.BREIDAKA ierosina šīs septiņas brīvās vietas jaukta vecuma grupā (3-4 gadīgie bērni) piedāvāt 4-gadīgajiem bērniem, jo viņi ilgāk atrodas rindā.

Komisijas locekļi atbalsta S.Breidakas ierosinājumu 7 brīvās vietas piedāvāt 4-gadīgajiem bērniem.

J.SVIRIDENKOVA turpina iepazīstināt ar sarakstu (1.1. pielikums). 5-6 gadīgo bērnu grupā - 1 (viena) vieta un rindā nav pieteikumu.

S.BREIDAKA ierosina šo vietu atstāt brīvu, paredzot, ka tuvākajā laikā būs vakances pedagogiem, kuru bērniem būtu nepieciešama šī vieta.

Atklāti balsojot, ar 7 balsīm "Par" (J.Sviridenkova, Č.Batņa, I.Briede, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot ĀPII “Strautiņš” vadītājai Sandrai Breidakai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 7 vietas;**

1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai, kā arī informēt par uzaicinājuma anulācijas saņemšanu.**
   1. **Ādažu vidusskolas pirmsskola**

Č. BATŅA informē par brīvajām vietām iestādē:

1. 2016. gadā dzimušajiem bērniem – 1 (viena) brīva vieta;
2. 2016. un 2017. gadā dzimušajiem bērniem – 1 (viena) brīva vieta;
3. 2017. gadā dzimušajiem bērniem – 1 (viena) brīva vieta;
4. 2018. gadā dzimušajiem bērniem – 5 (piecas) brīvas vietas.

Rindā uz iestādi:

1. 2018. gadā dzimušie bērni – 1 (viens) bērns, vēlamais mācību gads 2021./2022., sazinoties ar bērna vecāku noskaidrots, ka šobrīd vieta nav aktuāla, bērns uzsācis apmeklēt citu izglītības iestādi.
2. 2018. gadā dzimušie bērni – 5 (pieci) bērni, vēlamais mācību gads 2022./2023. sazinoties ar bērna vecākiem noskaidrots, ka šobrīd vieta nav aktuāla.
3. 2016. un 2017. gadā dzimušie bērni – pieteikumu nav, vēlamais mācību gads 2021./2022.
4. 2016. un 2017. gadā dzimušie bērni – 3 (trīs) bērni, vēlamais mācību gads 2022./2023., sazinoties ar bērna vecākiem noskaidrots, ka šobrīd vieta nav aktuāla.

Atklāti balsojot, ar 7 balsīm "Par" (J.Sviridenkova, Č.Batņa, I.Briede, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

1. **Pieņemt** informāciju zināšanai.
2. **Uzdot** Inārai Briedei sagatavot informāciju publicēšanai pašvaldības tīmekļvietnē un sociālajās platformās par astoņām brīvajām vietām Ādažu vidusskolas pirmsskolā: 2016. gadā dzimušajiem bērniem – 1 (viena) brīva vieta; 2016. un 2017. gadā dzimušajiem bērniem – 1 (viena) brīva vieta; 2017. gadā dzimušajiem bērniem – 1 (viena) brīva vieta; 2018. gadā dzimušajiem bērniem – 5 (piecas) brīvas vietas.

\*\*\*

Protokolam pievienots ĀPII “Strautiņš” uzņemamo bērnu saraksts, kas tika izveidots šā gada 2. novembrī (1.2. pielikums).

\*\*\*

Sēdi slēdz plkst. 15:00.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU